Predkladacia správa

 
  	 Z Plánu legislatívnych úloh vlády Slovenskej republiky na rok 2004, schváleného  uznesením vlády Slovenskej republiky č. 26 zo 14. januára 2004, vyplynula ministrovi kultúry úloha č. 6 v mesiaci december predložiť na rokovanie vlády návrh zákona o financovaní kultúry národnostných menšín. Ministerstvo kultúry Slovenskej republiky návrh zákona vypracovalo a v spolupráci s podpredsedom vlády SR pre európsku integráciu, ľudské práva a menšiny Pálom Csákym predložilo na medzirezortné pripomienkové konanie. Podľa rozhodnutia koaličnej rady návrh zákona zatiaľ nebol predložený na rokovanie vlády. Z tohto dôvodu navrhujeme túto úlohu na rok 2004 zrušiť.  

	Predkladaný materiál nemá finančný, ekonomický, environmentálny vplyv a ani vplyv na zamestnanosť a podnikateľské prostredie.